ನಿರ್ಮಾಪಕನ ಜೊತೆಗಿನ ಮದುವೆ ಬಗ್ಗೆ ಸ್ಪಷ್ಟನೆ ನೀಡಿದ ‘ರಣವಿಕ್ರಮ’ ನಟಿ

ಕನ್ನಡದ ‘ರಣವಿಕ್ರಮ’ (Ranavikrama) ನಟಿ ಅಂಜಲಿ ಮದುವೆ ಬಗ್ಗೆ ಇತ್ತೀಚೆಗೆ ಭಾರೀ ಸುದ್ದಿಯಾಗಿತ್ತು. ಖ್ಯಾತ ನಿರ್ಮಾಪಕನ (Producer) ಜೊತೆ ಅಂಜಲಿ ಮದುವೆ (Wedding) ಎಂದೇ ಸುದ್ದಿ ಹಬ್ಬಿತ್ತು. ಈ ಮದುವೆ ಸುದ್ದಿ ನಿಜನಾ? ಎಂಬುದರ ಬಗ್ಗೆ ನಟಿ ಉತ್ತರಿಸಿದ್ದಾರೆ. ಇದನ್ನೂ ಓದಿ:ಸಾಂಪ್ರದಾಯಿಕವಾಗಿ ನಡೆಯಿತು ‘ಹೆಬ್ಬುಲಿ’ ನಟಿಯ ಸೀಮಂತ ಶಾಸ್ತ್ರ

ಸೋಷಿಯಲ್ ಮೀಡಿಯಾದಲ್ಲಿ ನನಗೆ ಗೊತ್ತಿಲ್ಲದೇ 4 ಬಾರಿ ಮದುವೆ ಮಾಡಿಸಿದ್ದಾರೆ. ಈಗ ನನಗೆ 5ನೇ ಬಾರಿ ಮದುವೆ ಮಾಡಿಸುತ್ತಿದ್ದಾರೆ ಎಂದು ಅಂಜಲಿ ಕಾಲೆಳೆದಿದ್ದಾರೆ. ಇದೀಗ ಹಬ್ಬಿರುವ ಸುದ್ದಿಗೂ ನನಗೂ ಯಾವುದೇ ಸಂಬಂಧವಿಲ್ಲ. ಅವೆಲ್ಲವೂ ಸುಳ್ಳು ಎಂದು ನಟಿ ರಿಯಾಕ್ಟ್ ಮಾಡಿದ್ದಾರೆ.

ಮುಂದಿನ ದಿನಗಳಲ್ಲಿ ನಾನು ಮದುವೆಯಾಗುವುದಾದರೆ, ನಾನೇ ಅಧಿಕೃತವಾಗಿ ತಿಳಿಸುತ್ತೇನೆ. ಆದರೆ ಅದಕ್ಕೆ, ಇನ್ನೂ ಸಮಯವಿದೆ. ಇದೀಗ ಹಬ್ಬಿರುವ ಈ ವದಂತಿ ಸುಳ್ಳು ಎಂದು ರಣವಿಕ್ರಮ ನಟಿ ತಿಳಿಸಿದ್ದಾರೆ.

ಕಳೆದ ಕೆಲ ವರ್ಷಗಳಿಂದ ತೆಲುಗು ನಿರ್ಮಾಪಕನ ಜೊತೆ ಅಂಜಲಿ ಡೇಟಿಂಗ್ ಮಾಡುತ್ತಿದ್ದಾರೆ ಎಂದೇ ಸುದ್ದಿ ವೈರಲ್ ಆಗಿತ್ತು. ಮದುವೆ ಮಾತುಕತೆಯಾಗಿದ್ದು, ಎರಡು ಕುಟುಂಬದ ಸಮ್ಮತಿ ಕೂಡ ಸಿಕ್ಕಿದೆ. ಹಾಗಾಗಿ ಮದುವೆ ದಿನಾಂಕ ಕೂಡ ನಿಗದಿಯಾಗಿದೆ ಎಂದೇ ಸುದ್ದಿ ಹಬ್ಬಿತ್ತು. ಈ ಸುದ್ದಿ ಸ್ಪಷ್ಟನೆ ಸಿಕ್ಕಿದೆ.

‘ರಣವಿಕ್ರಮ’ ಚಿತ್ರದ ಬಳಿಕ ‘ಬೈರಾಗಿ’ ಚಿತ್ರದಲ್ಲಿ ಶಿವರಾಜ್‌ಕುಮಾರ್‌ಗೆ (Shivarajkumar) ನಟಿ ಅಂಜಲಿ ನಾಯಕಿಯಾಗಿ ನಟಿಸಿದ್ದರು. ಈ ಚಿತ್ರದಲ್ಲಿ ಡಾಲಿ, ಪೃಥ್ವಿ ಅಂಬರ್ ಕೂಡ ನಟಿಸಿದ್ದರು.